Episoden udspillede sig foran en grillbar i Øster Vraa, hvor politiet stoppede en 10-årig dreng på en minicrosser. Den 19-årige blandede sig i politiets arbejde. Situationen udviklede sig og den unge mand slog ud efter den ene politibetjent. Betjentene overmandede ham, og han blev sigtet for vold mod politiet, oplyser Nordjyllands Politi i Frederikshavn til TV2/Nord. Manden er igen på fri fod, efter han har erkendt, at han slog ud efter betjenten. Han er i forvejen kendt af politiet for vold.

Referat:
En beruset ung mand blev i går aftes anholdt og sigtet for vold mod politiet.